Christelike Boodskappies: October 2013
Laat die kindertjies na My toe kom ... want die die koninkryk van God is juis vir mense soos hulle. - Luk. 18:16
Om my ware identiteit te ken, is om my te ken soos God my ken. Ek is ‘n geliefde kind van God!
Ek is ‘n stralende kind van die lig. Die lig skyn helder in my en om my, en voorsien my van al die wysheid wat ek ooit mag nodig hê. Ek is wys.
Ek is ‘n vrolike kind van die lewe self. Die lewenskrag van God pols in elke sel en atoom van my liggaam. Ek is vol lewe!
Ek is ‘n gelowige kind van die liefde. Intuïtief en met volle oorgawe gee ek hierdie liefde aan alles en almal om my. Ek is liefdevol.
Ek is ‘n kind van vrede. Die vrede van God vloei in my en deur my, en dit skep ‘n klimaat van vrede om my, om my land en om my wêreld, dag na mooie dag. Ek is kalm en rustig.
Wat ‘n heerlike avontuur is dit nie om myself te leer ken soos God my ken nie! En hoe meer aandag ek hieraan in my gebede gee, hoe meer tref die waarheid van hierdie wonder my!
Gebed: Ek is ‘n stralende kind van God!